stanford-oval/wikipedia huggingface dataset:
בריחה (ספר)
הסיפורים

בריחה: התפרסם לראשונה ב-11 אוגוסט 2003, במגזין הניו יורקר. סיפורה של אישה צעירה הבורחת מנישואים כושלים.
סיכוי: ג'ולייט יוצאת למסע ברכבת שמוביל לרומן.
בקרוב: ג'ולייט מגיעה לביקור בעיירת הולדתה עם בתה התינוקת פנלופה.
שתיקה: ג'ולייט מחכה לשמוע מביתה הבוגרת שניתקה עמה קשר בפתאומיות.
תשוקה: גרייס (חסד באנגלית) נערה בודדה מעיירה קטנה חומקת ממערכת יחסים חסרת תשוקה עם בחור שהגיע לחופשת הקיץ.
עוונות: לורן בת השתים עשרה עדה למערכת היחסים המורכבת בין הוריה. היא פוגשת אישה ושמה דלפי המגלה בה עניין רב מהרגיל.
תעלולים: רובין מעבירה את חיה בבדידות וטיפול באחותה הנכה, עקב טעות מצערת שנבעה מחוסר מזל.
כוחות: הסיפור מחולק לארבעה חלקים. החלק הראשון מתרחש בשנת 1927, ומסופר כיומן אותו כותבת ננסי, נערה מעיירה קטנה בצפון קנדה. בסוף חלק זה מתארסת ננסי לרופא הכפר המבוגר ממנה בכעשור. החלק השני מתרחש כחצי שנה מאוחר יותר, ומסופר בגוף שלישי. ננסי פוגשת באולי, אחיינו של בעלה לעתיד, ומכירה לו את טסה, חברתה בעלת הכוחות העל-טבעיים. אולי וטסה מתחתנים. ננסי חושדת כי אולי רק מעוניין בכוחותיה של טסה. החלק השלישי מתרחש בשנת 1968. ננסי מבקרת את טסה במוסד לחולי-רוח במישיגן ושומעת ממנה את קורות חייה. החלק הרביעי מתרחש בשנות השבעים (אין שנה מדויקת). ננסי נתקלת באולי במהלך שייט גריאטרי. הם אוכלים צהריים יחד, וננסי אינה מעמתת את אולי עם שקריו.
הסיפור מתעסק על פני השטח בכוחות שיש לחברתה של הגיבורה, טסה, ולאסון שכוחות אלה ממיטים עליה. אך מתחת לפני השטח בעלי הכוחות האמיתיים בסיפור הם הסובבים את טסה, וביניהם ננסי, הגיבורה. זו מנערת מעליה את האחריות כאשר מתוך קלות דעת היא מגלה את סודה לאולי, ידידה השרמנטי, ומשנה את מסלול חייה של טסה. במפגש עם אולי כעבור שנים רבות, מתנער גם הוא מאחריות על חייה של טסה
מאפיינים מיתיים בסיפוריה

חוקרים שונים ובהם דורית הופ מתייחסים למאפיינים השאובים מן המיתולוגיה היוונית בסיפוריה של מונרו.
מאפיינים מיתיים בסיפוריה > גורל ומקרה

המקריות מהווה אלמנט דומיננטי בסיפוריה של מונרו והוא שאוב מן המיתולוגיה היוונית. כמו במיתולוגיה היוונית, תפקידה של המקריות  לזרז את העלילה ולהעצים את הדרמה הקיימת בתוך היומיומי. במיתולוגיה היוונית משמשת המקריות כאמצעי בתוך תפיסה רחבה יותר של גורל. אותו גורל מנובא כבר בתחילת החיים, ואף כי האנשים עושים כל שביכולתם כדי לברוח ממנו, דברים מקריים כביכול מאפשרים לצפוי מראש להתרחש. במיתולוגיה היוונית, הדוגמה המפורסמת ביותר היא המיתוס על אדיפוס. לפי המיתוס, הוטלה על ליוס מלך תביי קללה כי בנו יהרוג אותו ויתחתן עם אמו. המלך ביקש להרוג את התינוק שנולד לו, אך דרך השתלשלות של צירופי מקרים, יוצאת לפועל בסופו של דבר הנבואה. גם אצל מונרו משמשת המקריות כזרז עלילתי בסיפורים שונים, ובבריחה ניתן לראות זאת בכל אחד מהסיפורים. בסיפור "בריחה", מגיחה העז פלורה האובדת מן החשיכה באופן שנראה כמעט פלאי, כמו נס, בדיוק בשיא הדרמטי של העלילה. אותה התגלות נחווית כרגע דתי כמעט אצל הדמויות, ומשנה את מערכת היחסים בין סילביהe וקלרק ומשפיעה בכך על גורלה של קרלה.
בסיפור הרביעי בספר "שתיקה", מתקיימת פגישה מקרית בין ג'ולייט להת'ר, חברתה מילדות של הבת האובדת. בזכות פגישה מקרית זו מקבלת ג'ולייט מידע יקר ערך על ביתה פנלופה, וכמו בסיפורים אחרים, הגילוי המאוחר הזה לא מביאלבחינה מחודשת של המציאות אל מול מה שידעה או שיערה עד עתה.
בביקורתה של מייגן אורורק (Meghan O'Rourke) על הספר בריחה, טוענת הכותבת כי מונרו אינה יכולה להיתפס כמספרת סיפורים ריאליסטית. היא טוענת כי אף שלרוב מתקיימים צירופי מקרים בלתי סבירים בעלילותיה של מונרו, הסיפור "תעלולים" מציג את צירוף המקרים המבוים ביותר. רובין, הגיבורה, פוגשת בזר מסתורי הקוטף את ליבה, והוא מבקש ממנה לפוגשו שנה לאחר מכן באותו המקום עם אותה השמלה. היא מגיעה לביתו שנה לאחר מכן, לבושה בשמלה אחרת, אך אהובה חושף בפניה את שיניו וטורק את הדלת. היא שבורה. בקפיצה קדימה בסיפור פוגשת רובין איש זקן הנראה בדיוק כמו אהובה לשעבר, רק כדי לגלות שזהו תאומו החירש-אילם, ושאהובה אינו עוד בין החיים. אורורק מציינת כי מונרו משתמשת בצירופי המקרים כדי לחשוף בפנינו את האופן בו הגורל מתאכזר אל רובין ואהובה פעמיים. בפעם הראשונה כאשר האח התאום הוא זה הפותח את הדלת, אך הפעם השנייה, והאכזרית יותר, היא כאשר הגורל מגלה זאת לרובין, דבר הגורם לה להבין את הפספוס הנורא של חייה.
מפגש נוסף המעמת את הגיבורה עם האמת בסוף חייה הוא בסיפור "כוחות", כאשר ננסי פוגשת את אולי המשקר לה על חייו, והיא מגלה על עצמה כי אין בכוחותיה לעמת אותו עם ידיעותיה.
אותם מפגשים ואירועים "מקריים" מעמתים את הגיבורה עם אמת מסוימת אשר שופכת אור חדש על חייה.
מאפיינים מיתיים בסיפוריה > אזכורים נוספים

כמה משמות הדמויות ועלילותיהן בספר בריחה מקורן בסיפורי המיתולוגיה היוונית.
פנלופה (בקרוב, שתיקה) - אשת אודיסאוס מסיפורי הומרוס. חיכתה לשובו של בעלה 20 שנה, בלי לדעת את גורלו. פיונה טולן מציינת כי בסיפור ישנו היפוך בין פנלופה מהמתילוגיה המחכה לבעלה בפאסיביות, לעומת פנלופה האקטיבית היוצאת בעצמה למסע של גילוי עצמי.
דלפי (עוונות) - דלפי היא עיר יוונית, בה היה קיים בימי יוון הקלאסית מקדש לאפולו. בתוך המקדש ישבה האוראקל (מגדת העתידות) החשובה ביותר ביוון. בסיפור עוונות מופיעה דלפי כדמות פלאית ובעלת חכמת חיים וידע אינסופי. היא נתפסת כבעלת סוד משמעותי לגיבורה לורן. הסיפור מסתיים בניפוץ דמותה המיסטית של דלפי לאישה מבוגרת ועזובה כאשר טוענים הוריה של לורן לאמת אחרת לחלוטין.
דמטר ופרספונה - המיתוס היווני מספר כי פרספונה, בתה של דמטר אלת התבואה, נחטפה על ידי אל השאול ודמטר האבלה הפכה את האדמה לחרבה. בסיפור המיתולוגי, מוביל האיחוד בין האם לבת לפריון מחודש של האדמה. במאמרה מצביעה פיונה טולן על ההיפוך המתרחש בסיפור "שתיקה": היעלמותה של פנלופה הופכת את ג'ולייט אמה לדמטר, המחפשת אחר ביתה. אך בניגוד לדמטר ופסרפונה, כאן אין בסופו של דבר איחוד מרגש בין האם והבת, אשר לא נחטפה על ידי אל השאול אלא החליטה לעזוב על דעת עצמה. בסיפור של מונרו, אין איחוד ואין חזרה לפריון.
פלורה- שמה של אלת הפרחים והאביב במיתולוגיה היוונית. בבוא האביב היו עורכים לכבודה פסטיבל המסמל את ההתחדשות והפריון לאחר החורף השחון.
נושאים ומאפיינים נוספים בכתיבתה > הגשמה עצמית והחמצה

במאמרה על הספר בריחה, כתבה פיונה טולן (Fiona Tolan) כי בכל אחד מהסיפורים, מתקיימת בריחה או נטישה, או שהיא דבר שמצפים לו בכמיהה. "בריחה" מוביל את הקוראים לנושאים של מלכוד ובריחה, החוזרים ושזורים בסיפוריה של מונרו. בכל אחד מסיפורי "בריחה", חוזר על עצמו תיאור של דמות הבורח, שנוטל על עצמו או חושב על בריחה, ומתייחס אליו כאל מסע שהכרחי לו. מונרו מעמידה את הבריחות, הנתפסות כמסע הרומנטי, בעל התהילה וההצלחה, אל מול המציאות האכזרית.
כל סיפור בבריחה מתחיל בתנועה של אחת הדמויות ממקום אחד לשני ”קרלה שמע האת המכונית מתקרבת עוד לפני שזו הגיעה לגבעה” ”באמצע יוני, בשנת 1965, נגמר הסמסטר בטורנס האוס. ... כבר הייתה יכולה להיות בדרכה הביתה. אבל היא עושה מעקף קטן, כמו שהיא קוראת לזה. מעקף קטן כדי לבקר ידיד שגר במעלה החוף” ”כשפנלופה הייתה בת שלושה-עשר חודשים, טסה איתה ג'ולייט לטורונטו, ומשם נסעה ברכבת” ”בשיט המעבורת הקצר שבין מפרץ בקלי לאי דנמן יצאה ג'ולייט ממכוניתה ועמדה בחרטום הספינה ברוח הקיצית הקלה” ”לפני זמן לא רב נסעה גרייס לחפש את בית הקיץ של משפחת טרברס בעמק אוטווה” ”הם יצאו מן העיירה בסביבות חצות...” הסיפור "תעלולים" נפתח בהתארגנות לקראת נסיעה, ואילו הסיפור "כוחות" נפתח בתנועה מסוג אחר - ”סופות גדולות חוסמות את הכבישים”
התנועה המתוארת בסיפור משמשת כתנועת הרקע לבריחה הנפשית והפיזית שתבצע הדמות בהמשך, אליה התייחסה טולן. היא משמשת כדי להאיר הדמות באור נוסף ולשמש כרמז מקדים להתקדמות העלילה. בבריחה, תפקידה של התנועה היא לרמוז על הפאסיביות של קרלה - המכונית המתקרבת היא של סילביה השכנה, בעוד קרלה נותרת סבילה. בעוונות, המסע מן עיירה לעיירה אחרת שעוברת המשפחה, משמשת כרמז למסע ממציאות אחת לאחרת שהולכת המשפחה לעבור עקב הסודות שיתגלו. בתשוקה, המסע של ננסי הוא מסע למצוא את העבר שהשאירה מאחור, שבו התרחשה בריחה גדולה ששינתה את מסלול חייה לנצח.
קתרין מייברי (Katherine j Mayberry) מוסיפה כי כשמשבר מגיע לדמויות של מונרו, הוא לעיתים קרובות נחווה כהתנגשות בין ההווה לעבר, בין שתי מערכות של חוויות שלא יכולות להיפתר ומתפקדות כתזכורת חדה לכאב של האין-אונות.
נושאים ומאפיינים נוספים בכתיבתה > הקשר בין גברים ונשים

במאמרה תיארה קתרין מייברי את ניסיונות הפגת הכאב של הנשים בסיפוריה של מונרו כאשר הן מביטות אחורה על חייהן ועל ניסיונותיהן להפוך לאדם שלם, ניסיונות אשר גרמו להם לכאב וקורבן גדולים. לטענתה הדרך היחידה של הדמות הנשית להבין את סיפורה טמונה בהבנת אופי מערכת היחסים שלהן עם גברים. לדבריה הדמויות הנשיות של מונרו משחקות תפקיד פאסיבי, מרצה וכנוע ביחסיהן עם גברים, וכאשר הן מנסות להשתחרר מן המקום הזה עולה להן הדבר ביוקר. אותו מחיר שהן משלמות והכישלון שהן נוחלות מסב להן כאב רב, אותו הן מנסות להפיג על ידי שיטה של נרטיביות- הן חוזרות אחורה לשיטוט בזיכרון ולבניית הסיפור שלהן כדרך להפגת הכאב והבנת עצמן. מייברי כתבה:
היחסים בין נשים וגברים הם חלק מהותי מהחיים, ושני המינים ארוגים זה בזה בחייהם בסיפוריה של מונרו בכלליות ובבריחה בפרט. סיפורינו והאופן בו אנו מספרים אותם אינם רק מרכיבים אישיים, אלא גם מרכיבים ביחסינו עם אחרים. שיטות הסיפור של הדמויות של מונרו מצביעות גם על תפיסתן לגבי מקומן בתוך מערכות יחסים והן גם קובעות את ההצלחה או הכישלון של מאבקן לברוח ממערכות יחסים גרועות
דוגמה לכישלון המאבק ניתן לראות אצל קרלה ב"בריחה". קרלה מספרת לשכנתה כי היא אינה מאושרת בנישואיה, ובעידודה מחליטה לברוח. אך במהלך הבריחה אנו מגלים כי ללא קלרק, קרלה עצמה חשה שאינה קיימת: ”היא לא הייתה מסוגלת לתאר לעצמה את זה. [...] חיה מדי יום בין המוני אנשים שאינם קלרק. [...] הדבר המוזר והנורא שהלך והתבהר לה בעניין העולם העתידי הזה, כפי שציירה לה אותו עכשיו, הוא שהיא לא תהיה קיימת בו.”
מוקדם יותר בסיפור היא גם משקרת לו על מערכת היחסים שלה עם מר ג'יימיסון, מפחדת מהרגע בו יגלה כי גברת ג'יימיסון חזרה הביתה, ובאופן כללי כנועה למצבי רוחו ואינה מסוגלת לעמוד מולו. קלרק משתמש בה גם מתווכת בינו לבין העולם החיצון, כיוון שהוא נמהר ופוגעני, ואילו היא זו שאמורה ללכת אחריו ולתקן את שבריו. בסופו של דבר, קרלה מגלה פאסיביות גם לגבי האמת על חייה, היא אינה בודקת מה התרחש לעז האהובה פלורה, אלא מעדיפה להישאר תחת כנפיו של קלרק.
גם ג'ולייט בסיפור "סיכוי", מנהלת מאבק פנימי בין רצונה להכרה ועצמאות בתוך מערכת יחסיה עם אריק, לבין הפאסיביות והכניעות שהיא מגלה בפועל ביחסיה עמו. בתחום ההשכלה היא מוצגת כאישה מוצלחת - רק בת 21 וכבר בתהליכי קבלת דוקטור בלימודים קלאסיים, אך בתחום הרומנטי היא מגלה פחד וכניעות. ניסיונה נתפס אצלה בהמשך כניצול מיני ותו לא, וכבר מפגישתה הראשונית עם אריק הוא המוביל והיא המובלת. עתיד יחסיהם מתווה כולו על ידי אריק - הוא השולח לג'ולייט את המכתב, והיא זו הנוסעת אל ביתו. היא זו המאמצת את אורח חייו הכולל שכנות עם מאהבתו לשעבר של אריק. ג'ולייט מחכה לו בביתו לילה שלם, והוא נותן לה לחכות, אף כי הודיעו לו כבר בערב על בואה. ב"בקרוב" וב"שתיקה" מתגלה השבר המאפיין את הנשים אצל מונרו - מצד אחד ג'ולייט היא אישה חכמה מאוד, בת 25 ובעלת תואר מתקדם בתרבות קלאסית, ובהמשך חייה אף מגישת טלוויזיה מצליחה. אך בריב שלה עם אריק, לפני מותו, היא אינה מתעמתת עם השבר האמיתי ביניהם ובוחרת לתקוף אותו על דברים אחרים: 
”אלא שבאחרונת הטענות האלה היה גרעין האמת קטן אף יותר מאשר בכל האחרות, וברגעים השקטים יותר שלה היא ידעה זאת”
מייברי סיכמה כי הסיפורים שככל הנראה ישרתו נאמנה את הדמויות של מונרו הם אלה הקרובים ביותר להגשת האמת. אלה המסופרים לא מתוך תשוקה ליצור אפקט, לשלוט או להונות, אלא בפשטות, אך לא בקלות, אלה שמנסים לתפוס חוויה כלשהי נאמנה, להגיש דרך שפה, את האמת של החוויה לפני שהיא משתנה על ידי הזיכרון, חוויות אחרות או נקודת מבטם של אחרים.
הקשר לחייה של מונרו

ג'ונתן פרנזן כתב בפתח הדבר לספר בריחה:
"הנה הסיפור שמונרו מספרת שוב ושוב: בחורה מבריקה, בעלת ערגה מינית, גדלה בחבלים הכפריים של אונטריו בלי הרבה כסף. אמה חולה או מתה, אביה הוא מורה בבית ספר שאשתו השנייה בעייתית, והבחורה, ברגע שהדבר מתאפשר, בורחת מן החבל הנידח הזה בעזרת מלגה או באמצעות איזה מעשה נחוש שמניעו אינטרס אישי. היא מתחתנת בגיל צעיר, עוברת לקולומביה הבריטית, מגדלת ילדים, ואין ספק שגם היא אשמה בשבר נישואיה
מונרו עצמה נולדה בשנת 1931 בווינגהאם, עיירה כפרית במחוז אונטריו שבקנדה לאם מורה ואב בעל עסק לעורות שועל. העסק של אביה מעולם לא הצליח, והם חיו בעוני יחסי. הנוף הכפרי של העיירות הקטנות מסיפוריה הוא אם כן נופה שלה. בגיל 18 החלה ללמוד באוניברסיטת מערב אונטריו לימודי אנגלית ועיתונות, אך הפסיקה את לימודה בגיל 20 כדי להינשא לג'יימס מונרו. הם עברו לקולומביה הבריטית ופתחו שם הוצאת ספרים קטנה. אחת מארבע בנותיהן מתה מעט אחרי הלידה.
מונרו שואבת את עלילותיה ונופיה מארץ מולדתה קנדה.
בשנת 1972 התגרשה מונרו מג'יימס ושבה לאונטריו, ושם נישאה לג'רלד פרמלין.
ראו גם

ספרות קנדית
לקריאה נוספת

Redekop, Magdalene, Mothers and Other Clowns: The Stories of Alice Munro, London: Routledge; 1992
Tolan, Fiona, "To Leave and to Return: Frustrated Departures and Female Quest in Alice Munro's "Runaway"", Contemporary Women's Writing (2010) 4 (3): 161-178.
הערות שוליים

↑  The Guardian, Runaway book review by Alan Hollinghurst
1 2 3 4 5 6 7 8  Tolan, Fiona, "To Leave and to Return: Frustrated Departures and Female Quest in Alice Munro's "Runaway"", Contemporary Women's Writing (2010) 4 (3): 161-178.
↑  בריחה, הוצאת מחברות לספרות, 2008, עמוד 26
↑  בריחה, הוצאת מחברות לספרות, 2008, עמוד 39
↑  O'Rourke, Meghan, Tricked Up, Alice Munro rebels against realism
↑  הופ, דורית, חווה בלי עלה תאנה, מתוך סדרת הרצאות "בדרכן, נשים ופועלן" באוניברסיטת חיפה
↑  מונרו, אליס, בריחה, הוצאת מחברות לספרות, 2008, עמודים 212-250
↑  הערך פלורה באנגלית
↑  בריחה, הוצאת מחברות לספרות, 2008, עמוד 21
↑  בריחה, הוצאת מחברות לספרות, 2008, עמוד 65
↑  בריחה, הוצאת מחברות לספרות, 2008, עמוד 105
↑  בריחה, הוצאת מחברות לספרות, 2008, עמוד 142
↑  בריחה, הוצאת מחברות לספרות, 2008, עמוד 174
↑  בריחה, הוצאת מחברות לספרות, 2008, עמוד 212
↑  בריחה, הוצאת מחברות לספרות, 2008, עמוד 284
1 2  Mayberry, Katherine J, NARRATIVE STRATEGIES OF LIBERATION IN ALICE MUNRO, Studies in Canadian Literature, Volume 19, Number 2 1994
↑  בריחה, הוצאת מחברות לספרות, 2008, עמוד 51
↑  בריחה, הוצאת מחברות לספרות, 2008, עמוד 155
↑  אתר האקדמיה לפרס נובל
דברים מוזרים: הצל הראשון

| --- | --- |

כרזת המחזה
 בימוי:  סטיבן דלדרי
 הפקה:  האחים דאפר סטיבן דלדרי סוניה פרידמן ג'סטין מרטין
 כתיבה:  קייט טרפריי על פי סיפור מקורי מאת: האחים דאפר ג'ק תורן קייט טרפריי
 מבוסס על:  "דברים מוזרים" מאת האחים דאפר
 מקום ההתרחשות:  ארצות הברית הוקינס, אינדיאנה
 תקופת ההתרחשות:  שנת 1959
 סוגה:  דרמה מדע בדיוני
 הצגת בכורה:  2023 
 שפה:  אנגלית 
 אתר רשמי
 
דברים מוזרים: הצל הראשון (באנגלית: Stranger Things: The First Shadow) הוא מחזה המבוסס על סדרת הטלוויזיה "דברים מוזרים".
המחזה עתיד לעלות לבמת תיאטרון פיניקס שבתיאטראות וסט אנד, לונדון, בשלהי שנת 2023.
תקציר העלילה

המחזה משמש כפריקוול לאירועי "דברים מוזרים" ועלילתו עתידה להתרחש בהוקינס, שנת 1959, ולהתמקד בדמויותיהם של ג'ים הופר, בוב ניובי וג'ויס מלדונדו – שלושה תיכוניסטים עם שאיפות ורצונות משלהם; אך כשלתיכון נכנס תלמיד חדש בשם הנרי קריל שזה עתה עבר להתגורר בהוקינס, משפחתו מגלה שלא קל להתחיל מחדש, וכי לעבר יש צללים אפלים המאיימים להשיגם.
הפקה > פיתוח

ב-6 ביולי 2022, נמסר לראשונה על הקמתה של חברת ההפקות "Upside Down Pictures" על ידי האחים דאפר, בעקבות הצלחת "דברים מוזרים", סדרה שיצרו והפיקו עבור שירות הזרמת המדיה "נטפליקס". עוד נמסר כי תחת חברה זו יופקו מספר פרויקטים, שחלקם קשורים ליקום בו מתרחשת עלילת "דברים מוזרים"; בהם מחזה בימתי שירחיב את עולמה של הסדרה ויופק על ידי סוניה פרידמן וסטיבן דלדרי, שאף יופקד על בימוי המחזה.
ב-1 במרץ 2023, אושרה רשמית הפקתו של המחזה; עוד נמסר כי דלדרי שקד במשך כשנה על פיתוח אפקטים מיוחדים וויזואליים עבור המחזה. בנוסף, אושר כי עלילת המחזה תניח את היסודות לתחילת אירועי הסדרה, וכן תכיל את המפתח לסיומה.
הפצה

המחזה עתיד לעלות על במת תיאטרון פיניקס שבתיאטראות וסט אנד, לונדון, בשלהי שנת 2023. בנוסף, אושר כי מכירת הכרטיסים עתידה להתחיל באביב 2023.
פרסים ומועמדויות

| פרס | תאריך הטקס | קטגוריה | מועמד/ים | תוצאה | מקור |
| --- | --- | --- | --- | --- | --- |
| פרס אוליבייה | 14 באפריל 2024 | מחזה הבידור או הקומדיה הטוב ביותר | דברים מוזרים: הצל הראשון | זכייה |  |
| פרס אוליבייה | 14 באפריל 2024 | הבמאי הטוב ביותר | סטיבן דלדרי | מועמדות |  |
| פרס אוליבייה | 14 באפריל 2024 | עיצוב התפאורה הטוב ביותר | דברים מוזרים: הצל הראשון | זכייה |  |
| פרס אוליבייה | 14 באפריל 2024 | עיצוב התאורה הטוב ביותר | ג'ון קלארק | מועמדות |  |
| פרס אוליבייה | 14 באפריל 2024 | עיצוב הסאונד הטוב ביותר | פול ארדיטי | מועמדות |  |
הערות שוליים

1 2 3  Goldbart, Max; Bamigboye, Baz (March 1, 2023). "‘Stranger Things’ Stage Play Titled ‘The First Shadow’ To Hit London’s West End Later This Year". Deadline Hollywood. Retrieved March 1, 2023.
1 2  מנטפליקס לווסט-אנד: ספין-אוף בימתי של "דברים מוזרים" יעלה בלונדון, באתר ynet, 1 במרץ 2023
↑  Fleming, Mike Jr (July 6, 2022). "Duffer Brothers Launch Netflix Shingle Upside Down Pictures; ‘Stranger Things’ Spinoff & Stephen Daldry-Helmed Stage Play Coming Along With Manga ‘Death Note’ & Stephen King/Peter Straub ‘The Talisman’ Series". Deadline Hollywood. Retrieved March 1, 2023.
↑  Ausiello, Michael (March 1, 2023). "Stranger Things Stage Play Title and Premise (It's a Prequel!) Revealed". TVLine. Retrieved March 1, 2023.
↑  דורון פרידמן, לזה באמת שלא ציפינו: נטפליקס בהכרזה דרמטית על "דברים מוזרים", באתר ישראל היום, 1 במרץ 2023
↑  Olivia Rook, 2024 Olivier Awards: Full list of winners, London Theatre, ‏2024-04-14 (באנגלית)
דון קיחוטה (שיר)

"דון קיחוטה" הוא סינגל שהוקלט על ידי הזמרת-יוצרת הישראלית דנה אינטרנשיונל. הוא יצא לאור באוגוסט 1996, על ידי חברת התקליטים ביג פוט רקורדס, כסינגל השלישי מתוך האלבום מגנונה.
רקע

דון קישוט (או דון קיחוטה) הוא דמות מרומן ספרדי שפורסם ב-1605. במרוצת השנים הפכה לסמל המשמש לתיאור אדם בלתי-מציאותי, שנלחם מלחמות צדק ללא כל בסיס ריאלי לנצח בהן. בעיבוד לשיר נשמעת מנגינה ספרדית, ובהופעות הראשונות של אינטרנשיונל איתו נהגה ללבוש חליפות ספרדיות מסורתיות.
הצלחה מסחרית

ב-18 באוגוסט 1996 נכנס השיר למצעד הפזמונים השבועי של רשת ג' במקום העשירי. ב-8 בספטמבר עלה למקום הראשון, שם שהה שבועיים רצופים. ב-17 בנובמבר יצא מהמצעד לאחר 10 שבועות רצופים. במצעד הפזמונים העברי השנתי ה'תשנ"ז הגיע "דון קיחוטה" למקום ה-26.
גרסאות כיסוי

השיר בוצע על ידי נינו אורסיאנו עצמו
בשנת 2003 ביצעה הזמרת שירי מימון את השיר במסגרת הגמר הגדול של כוכב נולד.
בשנת 2014 ביצעה הזמרת אודליה דרוקר במסגרת האודישנים של ישנן בנות.
מיקומי שיא

|   ‏‏‏  מצעדים ודירוגים (1996)> מדינה |   ‏‏‏  מצעדים ודירוגים (1996)> מצעד |   ‏‏‏  מצעדים ודירוגים (1996)> מיקום שיא |   ‏‏‏  מצעדים ודירוגים (1996)>  |
| --- | --- | --- | --- |
|  ישראל | המצעד העברי השבועי של רשת ג' | 1 |  |
|   ‏‏‏  מצעדי סוף שנה (1997)> מדינה |   ‏‏‏  מצעדי סוף שנה (1997)> מצעד |   ‏‏‏  מצעדי סוף שנה (1997)> מיקום שיא |   ‏‏‏  מצעדי סוף שנה (1997)>  |
| --- | --- | --- | --- |
|  ישראל | המצעד העברי השנתי של רשת ג' | 26 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | אוגוסט 1996 | תקליטור | ביג פוט |  |
הערות שוליים

1 2 3  דנה אינטרנשיונל - דון קיחוטה (באנגלית), 1996, נבדק ב-2023-07-10
1 2  דון קיחוטה, באתר Dana International community
↑  המצעד השבועי של רשת ג' מתאריך 18 באוגוסט 1996, פזמונט
↑  המצעד השבועי של רשת ג' מתאריך 8 בספטמבר 1996, פזמונט
↑  המצעד השבועי של רשת ג' מתאריך 6 באוקטובר 1996, פזמונט
↑  המצעד השבועי של רשת ג' מתאריך 17 בנובמבר 1996, פזמונט
↑  מצעד הפזמונים העברי השנתי ה'תשנ"ז, פזמונט
| דנה אינטרנשיונל |
| --- | --- | --- |
| אלבומים • סינגלים • וידאוגרפיה • שירים | אלבומים • סינגלים • וידאוגרפיה • שירים |  |
| אלבומי אולפן | דנה אינטרנשיונל • אומפטמפה • איפיטמפה • מגנונה • חופשייה • יותר ויותר • החלום האפשרי • הכל זה לטובה |  |
| אלבומים אחרים | דיווה – האוסף • האלבום • אוסף הסינגלים • 101 כלבים דלמטים |  |
| ערכים קשורים | אירוויזיון 1998 • אירוויזיון 2011 • עופר ניסים • "דנה קמה" • "מחווה לדנה אינטרנשיונל" |  |
| דנה אינטרנשיונל – שירים |
| --- | --- | --- |
| דנה אינטרנשיונל | "פטה מורגנה" • "סמר-מר" • "מי שלא רוצה אותי" • "משחק הדמעות" • "No Alibi" • "ערוסה" • "Yes Sir, I Can Boogie" • "סעידה סולטנה" (2015) • "דנה אינטרנשיונל" • "ההצגה חייבת להמשך" |  |
| אומפטמפה | "לילה טוב אירופה" • "פטראנס" • "אני לא יכולה בלעדיך" • "ישנן בנות" • "Umpatampa" • "Qu'est-Ce Que C'est?" • "Right Now" •‏ "100% גבר" • "בתולה" • "Zomba" • "דרור יקרא" • "נוסעת לפטרה" |  |
| איפיטמפה | "אני רוצה לחיות" • "מי שלא רוקד עומד" • "פלאש גורדון" • "לילה טוב אירופה" • "דנה אינטרנשיונל" • "Qu'est-Ce Que C'est?" • "בתולה" |  |
| מגנונה | "מגנונה" • "Let Kiss" • "דון קיחוטה" • "יש בו אש" • "I'm Gonna Let" ‏• "Cinquemilla" • "מנפנפת" • "אות משמים" • "סיפור אהבתם של חס וחלילה" • "בוא" |  |
| דיווה – האוסף | "Power" • "שיר קדמשנתי (סקס אחר)" • "זמר שלוש התשובות" |  |
| חופשייה | "Dror Yikra (Traditional Prayer for Freedom)" •‏ "Free" • "מוכר הפרחים" • "Love Is All There Is" •‏ "Language of Love" • "עד סוף הזמן" • "La Vita è Bella" •‏ "Tease Me" •‏ "Glamorous" • "אני אוהבת" • "This Is the Night" •‏ "If You Don't Love Me The Way I Am" •‏ "Woman in Love" •‏ "Diva" |  |
| יותר ויותר | "ניצחתי" • "תן לחיות" • "אלף ימים של אהבה (קשר)" • "יותר ויותר" • "לקום בבוקר" • "אתה הורס" • "אתה הדי.ג'י. שלי" • "הרגשה טובה" • "שיר" • "בדרך אל החופש" • "הכל יהיה ורוד" • "ואחרי הכל" • "עד סוף הזמן" |  |
| החלום האפשרי | "עד היום" • "תחלום" • "תגיד לי, מי?" • "מכת חום (איי לה דיר לה דה דה)" • "החלום האפשרי" • "בסוף יהיה טוב..." • "רק לא היום" • "Gotta Move On" •‏ "Superman" • "סיפור קצר" • "ניצחתי" (גרסה אקוסטית) |  |
| הכל זה לטובה | "הכל זה לטובה" • "יום הולדת" • "בראשית" • "לא מאמינה" • "יאללה באלגן" • "סרט הודי" • "Love Boy" • "את מוכנה" • "איפה הלב" • "אתה ממגנט אותי" • "יום אחר" • "חורבות האהבה" |  |
| שירים אחרים | "Power" • "וזה לא מה ש..." • "במקום הכי נמוך בתל אביב" • "האם זו אהבה" • "עליי" • "Ding Dong" • "כשהגברים רוקדים" • "מה לעשות?" • "Loca" • "עיר שלמה" • "Down on Me" • "ילדים זה שמחה" • "אמונות קטנות" • "We Can Make It" • "רותי" • "יש לי אהבה (לה קוסטה)" • "נשארת איתך" • "Diva to Diva" •‏ "Just the Way You Are" • "מקהלה עליזה" • "אחלה גבר" • "לה קוקרצ'ה" • "Big D*** Energy" • "שקיעה אחת" |  |
גבי אספינו

| --- | --- |

 לידה:  15 בנובמבר 1977 (בת 46) קראקס, ונצואלה 
 מדינה:  ונצואלה 
 תקופת הפעילות:  מ-1995
 בן או בת זוג:  Cristóbal Lander (14 ביוני 2007–מרץ 2011)  ג'נקרלוס קנלה   ג'נקרלוס קנלה 
 מספר צאצאים:  2 
 פרופיל ב-IMDb
 
מריה גבריאלה אספינו רוגרו (בספרדית: María Gabriela Espino Rugero; נולדה ב-15 בנובמבר 1977) היא שחקנית ודוגמנית ונצואלית. ידועה בעיקר בזכות תפקידיה בטלנובלות "מלאך ושטן", "זהות אבודה", "דרוש נסיך" ו"סנטה דיאבלה".
ביוגרפיה

אספינו נולדה בקראקס, ונצואלה ב-15 בנובמבר 1977, בתם של מהנדס כימי ופובליציסטית, בעלת שורשים מספרד ומלבנון. הוריה התגרשו כשהייתה צעירה. היא הבכורה מבין חמישה ילדים, יש לה אחות, אנדריאה, שני אחים למחצה מנישואיו השניים של אביה, גוסטבו ומריאנו ואחות למחצה מנישואיה השניים של האם, נלי.
בשל האהבה שלה לבעלי חיים, היא תכננה במקור להיות וטרינרית. מאוחר יותר החליטה ללמוד רפואת שיניים, אך שינתה את דעתה והחלה ללמוד יחסי ציבור, לפני שהחליטה להיות שחקנית. לבסוף למדה פרסום בקראקס; קריירה שלא מומשה, כי בגיל 18 (1995) היא זכתה באודישן להיות דלינה בתוכנית הילדים Nubeluz. בשל כך היא למדה משחק בבית הספר לוז קולומבה בקראקס במשך שנתיים.